ჟან ეკერი

ჟან ეკერი (დაბადებით ჰარიეტ ეკერსი; დ. 23 ოქტომბერი, 1892 — გ. 16 აგვისტო, 1978) — ამერიკელი მსახიობი მუნჯი კინოს პერიოდიდან 1950-იან წ.-მდე. ცნობილია, როგოც მუნჯი კინოს ვარსკვლავ რუდოლფ ვალენტინოს მეუღლე. 

 ბავშვობა და კარიერა 
ჟან ეკერი ნიუ-ჯერსის შტატში, ქალაქ ტრენტონში, ჯოზეფ და მარგარეტ ეკერების ოჯახში დაიბადა. 1900 წ.-ის მოსახლეობის აღწერა მასზე 1891 წ.-ის დაბადების თარიღს აჩვენებს,ancestry.com მაგრამ სხვა წყაროების მიხედვით შესაძლოა 1893 წ.-იც სარწმუნო ვერსიად მივიჩნიოთ. მიუხედავად ამისა, მის საფლავის ქვაზე 1892 წ.-ია ამოკვეთილი. მისი მშობლები მალე გაიყარნენ და მამამისი 1906 წ.-ს ელეონორ ბრუსერენზე დაქორწინდა. ელეონორსა და ჯოზეფს ორი ვაჟი შეეძინათ, ორივეს სახელად ჯოზეფი დაარქვეს, მაგრამ არც ერთს არ უცოცხლია დიდხანს. მათგან პირველი მხოლოდ 4 თვე გადარჩა და 1907 წელს გარდაიცვალა, ხოლო მეორე მკვდარი დაიბადა.ancestry.comancestry.comancestry.com ელეონორი და ჟანის მამა 1912 წ.-ს დაშორდნენ ერთმანეთს და ჯოზეფი მესამედ დაქორწინდა ვინმე ვირჯინია ერბზე.ancestry.com ვირჯინიას მამა კაზინოს ბოულინგის განყოფილებას და რიცის რესტორანს, ამასთან რამდენიმე სხვა ბოულინგის განყოფილებასაც მართავდა ფილადელფიის არეალში, მოგვიანებით კი ფლობდა ბოსტონის ფეხსაცმლის მაღაზიას ვალის ქუჩაზე. 1906 წ.-ს, ოჯახი ლუისთაუნში გადასახლდა. ფერმაში გაზდილი ეკერი საუცხოო მოჯირითე იყო. ის ცოტა ხნით წმინდა მარიამის, სპრინგფილდის, ნიუ-ჯერსის შტატის სემინარიაში სწავლობდა.

1919 წ.-ს კალიფორნიის შტატში გადასვლამდე ჟანა ვოდევილში ღებულობდა მონაწილეობას.Leider, Emily W. Dark Lover: The Life and Death of Rudolph Valentino. New York City, Farrar Straus Giroux, 2003. . p. 100. ჰოლივუდში ჩასვლის შემდეგ, ის ალა ნაზიმოვას პროტეჟე და საყვარელი გახდა, და მისი ცნობადობისა და კონტაქტების მეშვეობით კინოსტუდიასთან კვირაში 200-დოლარიანი კონტრაქტი გააფორმა. ეკერი 1910-1920-იანი წლების არაერთ მუნჯ ფილმში გამოჩნდა, მაგრამ 1930-იანებიდან უკვე პატარა, უმნიშვნელო და უსახელო კინოროლების შემსრულებლად იქცა. მან უკანასკნელი როლი 1955 წ.-ს ფილმში „როგორ ვიყოთ ძალიან, ძალიან პოპულარული“ ბეტი გრეიბლთან ერთად ითამაშა. 

 ქორწინება ვალენტინოსთან 
ჟან ეკერი 1919 წ.-ის 6 ნოემბერს, ორთვიანი ნაცნობობის შემდეგ, იმხანად არასახარბიელო პირობებში მყოფ მსახიობ რუდოლფ ვალენტინოზე გათხოვდა. მათ ერთმანეთი წვეულებაზე გაიცნეს. ეკერმა მაშინვე ინანა ეს გადაწყვეტილება და ვალენტინო ქორწილის ღამეს საძინებელში არ შეუშვა. 

განქორწინების მოთხოვნის შემდეგ, ვალენტინო არ დაელოდა დოკუმენტის დამტკიცებას და მექსიკაში მეორე მეუღლე, ნატაშა რამბოვა მოიყვანა ცოლად.  აშშ-ში დაბრუნებისთანავე მას ბრალდებად მრავალცოლიანობა წაუყენეს.  ეკერმა ვალენტინოს მისის რუდოლფ ვალენტინოს სახელის ტარების უფლებისათვის უჩივლა. ვალენტინო ეკერზე რამდენიმე წლის განმავლობაში იყო განაწყენებული, მაგრამ სიკვდილამდე (1926 წ.), მეგობრობა აღიდგინეს. მეტიც, რუდოლფის გარდაცვალების შემდეგ ეკერმა მას ცნობილი სიმღერა - „ბილიკის ბოლოს შევხვდებით“ - მიუძღვნა. 

ეკერი მსახიობ ალა ნაზიმოვას საყვარელი იყო. ის ნაზიმოვასთან ერთად ესწრებოდა ე.წ. „ჭრა-კერვის წრეებს“ - ასე უწოდებდნენ ქალ მსახიობთა ჯგუფებს, რომელნიც იძულებული იყვნენ საკუთარი ლესბოსური ან ბისექსუალური იდენტობა დაემალათ, და საიდუმლო ცხოვრებით ეცხოვრათ. მისი კიდევ ერთი ქალი საყვარელი გრეის დარმონდი გახლდათ, ვისაც ის ვალენტინოსთან ურთიერთობისას ხვდებოდა. 

1977 წ.-ის ფილმში „ვალენტინო“, პერსონაჟი, რომლის ზოგადი პროტოტიპიც ეკერია, კეროლ კეინის მიერაა შესრულებული. ტიტრებში მისი როლის სახელი  უბრალოდ „ვარსკვლავადაა“ ციტირებული.

 გვიანდელი წლები და სიკვდილი 
1923 წ.-ს ვალენტინოსთან გაყრის შემდეგ, ეკერი ესპანელ მარკიზ ლუის დე ბეზან ი სანდოვალზე დაინიშნა. მოგვიანებით პრესამ მისი და რაჰმინ ბეისის ურთიერთობის დეტალებიც გააშუქა. 1930 წ.-ს, ეკერმა დიდი დეპრესიის გამო სოლიდური თანხა დაკარგა. მან პოლიტიკოს უილიამ დელაჰანტის უჩივლა, რომელიც მსახიობობისთვის თავის დანებების სანაცვლოდ ეკერს წელიწადში 18,400 დოლარის მიცემას შეპირებოდა. უკვე ცოლიანმა პოლიტიკოსმა მსგავსი დაპირების არსებობა უარყო, მაგრამ აღიარა, რომ ეკერისთვის შენაძენებზე ათასობით დოლარი ჰქონდა დახარჯული. ეკერი ქლოე კარტერს (დ. 21 ივნისი, 1903 წ. - გ. 28 ოქტომბერი, 1993 წ.), ყოფილ „ზიგფილდის ოინბაზების“ წარმოდგენების მსახიობსა და კომპოზიტორ ჰარი რუბის პირველ მეუღლეს შეხვდა, და ცხოვრების ბოლომდე მასთან დარჩა. ისინი ერთად ცხოვრობდნენ აპარტამენტში, ბევერლი-ჰილსში. 

მსახიობი 85 წლის ასაკში, 1978 წელს გარდაიცვალა. ის კალიფორნიის შტატში, წმინდა ჯვრის სასაფლაოზე, კარტერის გვერდითაა დაკრძალული.Wilson, Scott. Resting Places: The Burial Sites of More Than 14,000 Famous Persons, 3d ed.: 2 (Kindle Location 325). McFarland & Company, Inc., Publishers. Kindle Edition.

ფილმოგრაფია
+ ჟან ეკერის ფილმოგრაფიაწელისათაურიროლისტუდია/დამატებითი ინფ. სქოლიო1913„კაცი გარეთ“ელენ ლატიმორი მოკლემეტრაჟიანი  დაკარგული ფილმი1913„ქალის ძალაში“მარსელი – ცოლი დაკარგული ფილმი1913„ბობის პატარა“ბობის ბიძაშვილიმოკლემეტრაჟიანი  დაკარგული ფილმი1913„ეშმაკის ფეხი მთამსვლელი“მოკლემეტრაჟიანი  დაკარგული ფილმი1914„5,000,000-ის გაყალბების გეგმა“ელენ ლონგიDramascope Co.  დაკარგული ფილმი1915„მასონი ხართ?“Famous Players Film Company  დაკარგული ფილმი1919„არასდროს გაჩერდე“ვამპიFox Film  დაკარგული ფილმი1919„ჩეკერსი“პერტ ბარლოუFox Film  დაკარგული ფილმი1919„ლომბარდი, Ltd.“დეიზიMetro Pictures1919„ლურჯი ბენდენა“რუთ იანსიJesse D. Hampton Productions  დაკარგული ფილმი1920„ტყუილების კიბე“დორა ლეროიFamous Players–Lasky Corp.  დაკარგული ფილმი1920„არაბი რაინდი“ზორაHaworth Pictures Corp.  დაკარგული ფილმი1920„გვესაჭიროება კაცის დახმარება“ეთელიJesse D. Hampton Productions  დაკარგული ფილმი1920„დამრგვალება“პოლი ჰოუფიFamous Players–Lasky Corp.1921 „მიმართეთ ჩემს ადვოკატს“ბეტი გარდნერიChristie Film Company  დაკარგული ფილმი1921„ბრეუსტერის მილიონები“ბარბარა დრიუ Famous Players–Lasky Corp.  დაკარგული ფილმი1921„სიმდიდრე“ესტელ როლანდიFamous Players–Lasky Corp.  დაკარგული ფილმი1921„კოცნა“იზაბელა შავეზიUniversal Pictures  დაკარგული ფილმი1922„ქალის საკუთარი ფული“რუთ ალდენიFamous Players–Lasky Corp.  დაკარგული ფილმი1923„ქალი ჯაჭვებში“ფელიცია კოუდრეAmalgamated Producing Corp.1925„ლომგული“სკაი-აროუCinema Corp. of America1926„კადების ტუზი“Famous Players–Lasky Corp.  დაკარგული ფილმი1927„ბუდე“ბელ მადისონიExcellent Pictures Corp.1933„არანაირი საქორწინო სენტიმენტები“ადრიანას მოსამსახურემოხსენიებულია მხოლოდ გადაღებამდელ ჩანაწერებში1934„მის ფანის ბავშვს იპარავენ“მის ფანის მეგობარიეპიზოდურიParamount Pictures1935„მარტოსული მგელი ბრუნდება“უცნობიმოხსენიებული როგორც ჟან ეკერ ვალენტინოColumbia Pictures1935„ჰაერშია“MGM1936„სან ფრანცისკო“MGM1937„1938 წლის მოდა“ექსტრაეპიზოდური1939„კარგი გოგონები პარიზში ხვდებიან“ექსტრაეპიზოდური1940„ჩემი საყვარელი ცოლი“პოსტპონდის შემთხვევის თვითმხილველიეპიზოდურიRKO Pictures1942„დამჯერი ახალგაზრდა ლედი“ბიძაშვილიეპიზოდურიRKO Pictures1945„გამხდარი კაცი სახლში მიდის“ტარტიეპიზოდურიMGM1945„სტორკის კლუბი“გამყიდველიDeSylva Productions, Inc.1945„მოხიბლული“მატრონაSelznick International Pictures1946„ეს მშვენიერი ცხოვრება“ქალაქის მაცხოვრებელიეპიზოდურიLiberty Films1947„პაულინას რისკები“ტელეფონის ოპერატორიეპიზოდურიParamount1948„რომანტიული არ არის?“ქალაქის მაცხოვრებელიეპიზოდურიParamount1951„შეჯვარების სეზონი“წვეულების სტუმარიეპიზოდურიParamount1952„ცხოვრების მიზეზი“ცოლიეპიზოდურიParamount1955„როგორ ვიყოთ ძალიან, ძალიან პოპულარული“მცირე როლი20th Century Fox
ლიტერატურა
Wlaschin, Ken (2009). The Silent Cinema in Song, 1896–1929: An Illustrated History and Catalog of Songs Inspired by the Movies and Stars, with a List of Recordings. McFarland, Incorporated, Publishers. ISBN 9780786438044.
Leider, Emily W. Dark Lover: The Life and Death of Rudolph Valentino. New York City, Farrar Straus Giroux, 2003. ISBN 0-374-28239-0. p. 100.
რესურსები ინტერნეტში

სქოლიო

კატეგორია:დაბადებული 1893
კატეგორია:გარდაცვლილი 1978
კატეგორია:ამერიკელი ქალი კინომსახიობები
კატეგორია:XX საუკუნის ამერიკელი ქალი მსახიობები
კატეგორია:დაბადებული 23 ოქტომბერი
კატეგორია:გარდაცვლილი 16 აგვისტო